钦定古今图书集成/理学汇编/经籍典/第078卷 > 宋洪迈容斋随笔 > 《利涉大川》
## 钦定古今图书集成/理学汇编/经籍典/第078卷 > 宋洪迈容斋随笔 > 《利涉大川》

《易》卦辞称利涉大川者七，不利涉者一，爻辞称利涉
者二，用涉者一，不可涉者一。《需》《讼》《未济》指坎体而言，
《益》《中孚》指巽体而言，涣指坎巽而言。盖坎为水，有大
川之象，而巽为木，木可为舟楫以济川，故《益》之彖曰“木道乃行”，《中孚》之彖曰“乘木舟虚”，涣之彖曰“乘木有
功”，又舟楫之利实取诸《涣》，正合二体以取象也。《谦》《蛊》
则中爻有《坎》。《同人》《大畜》、则中爻有巽。《颐》之反对、《大过》
方有巽体。五去之远。所以言不可涉。上则变而之对
卦。故“利涉”云。